
ΤΕΥΧΟΣ ΔΕΥΤΕΡΟ 


Αρ. Φύλλου 2555 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Επανίδρυση Προγράμματος Μεταπτυχιακών Σπου¬ 
δών του Τμήματος Επιστήμης Φυσικής Αγωγής και 
Αθλητισμού του Εθνικού και Καποδιστριακού Πανε¬ 
πιστημίου Αθηνών με τίτλο «Βιολογία της Άσκησης» 
(ΒίοΙοςγ οί ΡΗιγδϊοθΙ Αοΐίνίΐγ). 

2 

Ιδρυση Διιδρυματικού Προγράμματος Μεταπτυ¬ 
χιακών Σπουδών του Τμήματος Πληροφορικής 
και Τηλεπικοινωνιών του Εθνικού και Καποδιστρι- 
ακού Πανεπιστημίου Αθηνών και του Ερευνητι¬ 
κού Κέντρου ΑΘΗΝΑ και του Ιδρύματος Ιατροβιο- 
λογικών Ερευνών της Ακαδημίας Αθηνών (ΙΙΒΕΑΑ) 
με τίτλο «Επιστήμη Δεδομένων και Τεχνολογίες 
Πληροφορίας» (Ωβϊβ δαοιτοθ 3πά ΙπίοηπΒΐίοη 
ΤθείιηοΙθ9ίθ5). 

3 

Επανίδρυση Προγράμματος Μεταπτυχιακών Σπου¬ 
δών του Τμήματος Ιταλικής Γλώσσας και Φιλολογίας 
του Εθνικού και Καποδιστριακού Πανεπιστημίου 
Αθηνών με τίτλο «Ελληνοϊταλικές Σπουδές: Ιστο¬ 
ρία, Λογοτεχνία, Κλασική Παράδοση» (ΘγθθΚ-ΙϊθΝθπ 
5ΐυάίθ5: Ηί5ΐοι·γ, υΐθΏΐυΐ'θ, ΈΙ355Ϊ03Ι ΤγθοΠϊϊοπ). 

4 

Έγκριση ίδρυσης Προγράμματος Μεταπτυχιακών 
Σπουδών με τίτλο «ΠΡΩΤΟΒΑΘΜΙΑ ΦΡΟΝΤΙΔΑ 
ΥΓΕΙΑΣ - ΚΟΙΝΩΝΙΚΗ ΙΑΤΡΙΚΗ ΚΑΙ ΦΑΡΜΑΚΕΥΤΙ¬ 
ΚΗ ΦΡΟΝΤΙΔΑ» του Τμήματος Ιατρικής της Σχο¬ 
λής Επιστημών Υγείας του Δημοκριτείου Πανεπι¬ 
στημίου Θράκης. 

5 

Έγκριση ίδρυσης Προγράμματος Μεταπτυχιακών 
Σπουδών με τίτλο «Αναβαθμισμένες Διεθνείς και 
Ευρωπαϊκές Σπουδές» του Τμήματος της Νομικής 
της Νομικής Σχολής του Δημοκριτείου Πανεπι¬ 
στημίου Θράκης. 


ΑΠΟΦΑΣΕΙΣ 

Αριθμ. αττόφ. 743/8-6- 2018 (1) 

Επανίδρυση Προγράμματος Μεταπτυχιακών 
Σπουδών του Τμήματος Επιστήμης Φυσικής Αγω¬ 
γής και Αθλητισμού του Εθνικού και Καποδιστρι- 
ακού Πανεπιστημίου Αθηνών με τίτλο «Βιολογία 
της Άσκησης» (Β10Ι09Υ οί Ρήγ 5 Ϊ 03 ΐ ΑεΙϊνίΙγ). 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,45 και 85. 

2. Την υπ' αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων. 

3. Την υπ'αριθμ. 216772/Ζ1/8-12-201 7 υπουργική 
απόφαση (ΦΕΚ 4334/12-12-2017/τ.Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

4. Τις παραγράφους 7 και 8 του άρθρου 19 και την 
παρ. 3α του άρ. 42 του ν. 4521/2018 (ΦΕΚ Α' 38) «Ίδρυση 
Πανεπιστημίου Δυτικής Αττικής και άλλες διατάξεις». 

5. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ 95), 
όπως τροποποιήθηκαν και ισχύουν. 

6. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν. 
















28178 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2555/02.07.2018 


7. Το π.δ. 85/31-5-2013 (ΦΕΚ Α' 124) «Ίδρυση, μετο- 
νομασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

8. Τις διατάξεις του ν. 3374/2005 και ιδίωςτα άρθρα 14 
και 15 (ΦΕΚ 189/τ.Α'/02-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

9. Το ΦΕΚ ίδρυσης (660/1-7-1998) και αναμόρφωσης 
(2902/31-12-2015) του ΠΜΣ. 

10. Το απόσπασμα πρακτικού της συνέλευσης του 
Τμήματος Επιστήμης Φυσικής Αγωγής και Αθλητισμού 
του ΕΚΠΑ (συνεδρίαση 23/4/2018). 

11. Το απόσπασμα πρακτικού της Επιτροπής Μετα¬ 
πτυχιακών Σπουδών του ΕΚΠΑ (συνεδρίαση 9-5-2018). 

12. Το απόσπασμα πρακτικού της Συγκλήτου του ΕΚΠΑ 
(συνεδρίαση 14-5-2018). 

13. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την επανίδρυση και λειτουργία Προγράμματος Μετα¬ 
πτυχιακών Σπουδών του Τμήματος Επιστήμης Φυσικής 
Αγωγής και Αθλητισμού του ΕΚΠΑ, με τίτλο: «Βιολογία 
της Άσκησης», από το ακαδημαϊκό έτος 2018-2019, ως 
ακολούθως: 

Άρθρο 1 

Γενικές διατάξεις 

ΤοΤμήμα Επιστήμης Φυσικής Αγωγής και Αθλητισμού 
της Σχολής Επιστήμης Φυσικής Αγωγής και Αθλητισμού 
του Εθνικού και Καποδιστριακού Πανεπιστημίου Αθηνών 
θα οργανώσει και θα λειτουργήσει από το ακαδημαϊκό 
έτος 2018-2019 Πρόγραμμα Μεταπτυχιακών Σπουδών 
(ΠΜΣ) με τίτλο «Βιολογία της Άσκησης», σύμφωνα με 
τις διατάξεις της απόφασης αυτής και τις διατάξεις του 
ν. 4485/2017. 

Άρθρο 2 

Αντικείμενο - Σκοπός 

Το ΠΜΣ επιδιώκει την κατάρτιση και μύηση νέων επι¬ 
στημόνων στη Βιολογία της Άσκησης προσφέροντάς 
τους ένα ευρύ φάσμα ακαδημαϊκών επιλογών έτσι ώστε: 
α) να κατανοήσουν σε βάθος τις βιολογικές προσαρμο¬ 
γές κατά τη μυϊκή προσπάθεια, άμεσες και μακροπρόθε¬ 
σμες, καθώς και τους παράγοντες που τις επηρεάζουν και 
τους μηχανισμούς που τις διέπουν, β) να αποκτήσουν την 
ικανότητα αξιολόγησης και σύνθεσης της υπάρχουσας 
γνώσης που προέρχεται τόσο από εξειδικευμένη έρευ¬ 
να στη Βιολογία της Άσκησης, όσο και από αναζητήσεις 
πολυ-επιστημονικής προσέγγισης, γ) να αναπτύξουν 
ικανότητα θεωρητικής προσέγγισης ερευνητικών προ¬ 
βλημάτων, διατύπωσης υποθέσεων, σχεδιασμού και δι¬ 
εξαγωγής ερευνών, ανάλυσης, ερμηνείας, παρουσίασης 
και δημοσίευσης δεδομένων, δ) να μεταδώσουν γνώση 
σχετική με την άσκηση και τη φυσική δραστηριότητα 
ως μέσων προαγωγής και αποκατάστασης της υγείας, 
της ευρωστίας και της ποιότητας ζωής των πολιτών, ε) 
να συμβάλουν ερευνητικά στην εργονομική και κινη- 


σιολογική ερμηνεία ανθρώπινων δραστηριοτήτων της 
καθημερινότητας και της αθλητικής απόδοσης στ) να 
ενισχύσουν τη θεωρητική τεκμηρίωση των βιολογικών 
προσαρμογών του ανθρώπου κατά την άσκηση και την 
καθημερινή του διαβίωση. 

Σκοπός του ΠΜΣ «Βιολογία της Άσκησης» είναι η πα¬ 
ροχή υψηλού επιπέδου μεταπτυχιακής εκπαίδευσης στο 
επιστημονικό πεδίο των προσαρμογών του ανθρώπινου 
οργανισμού κατά τη σωματική άσκηση, για τη βελτίωση, 
διατήρηση και αποκατάσταση της υγείας και ευρωστίας 
του ανθρώπου, καθώς και τη μεγιστοποίηση της από¬ 
δοσής του. 

Άρθρο 3 

Μεταπτυχιακοί τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στη «Βιολογία της Άσκησης» (ΒίοΙθ 9 γοί ΡΓιγείεΒΐ 
Αςΐίνίΐγ) με τις εξής ειδικεύσεις: 

1. Αθλητιατρική - Αθλητική Φυσικοθεραπεία και Απο¬ 
κατάσταση (5ροιΤ Μθάίςίηθ-5ροΓΐ ΡΓιγείεθΙ ΤάθΓθργ 3πά 
ΒθΓΐ30ίΙίί3ΐίθΠ). 

2. Αθλητική Βιομηχανική - Κινησιολογία και Εργονομία 
($ροιτ ΒίοιπθςΓΐ3ηίς5-Κίηθ5ίοΙθ9Υ 3πά Ει^οποιηγ). 

3. Εργοφυσιολογία, Διατροφή, Άσκηση και Ποιότητα 
Ζωής (ΕχθιτΨθ ΡΓιγ5ίοΙθ9γ, Νυΐπΐίοπ 3πά φυ3ΐίΐγ οί ίίίθ). 

Άρθρο 4 

Φοίτηση στο ΠΜΣ 

Για την απόκτηση ΔΜΣ απαιτούνται συνολικά εκατόν 
είκοσι (120) πιστωτικές μονάδες (Ε(ΙΤ5). Κατά τη διάρκεια 
των σπουδών, οι μεταπτυχιακοί φοιτητές υποχρεούνται 
σε παρακολούθηση και επιτυχή εξέταση μεταπτυχιακών 
μαθημάτων, ερευνητική απασχόληση και συγγραφή επι¬ 
στημονικών εργασιών, καθώς και σε εκπόνηση μεταπτυ¬ 
χιακής διπλωματικής εργασίας. 

Τα μαθήματα διεξάγονται στην ελληνική γλώσσα. 

Η χρονική διάρκεια για την απονομή του Διπλώματος 
Μεταπτυχιακών Σπουδών (Δ.Μ.Σ.) του Προγράμματος 
ορίζεται σε τέσσερα (4) ακαδημαϊκά εξάμηνα 

Άρθρο 5 

Χρηματοδότηση ΠΜΣ 

Το κόστος λειτουργίας του Π.Μ.Σ. «Βιολογία της Άσκη¬ 
σης» θα καλύπτεται από: 

- τον προϋπολογισμό του ΑΕΙ, 

- τον προϋπολογισμό του Υπουργείου Παιδείας, Έρευ¬ 
νας και Θρησκευμάτων, 

- δωρεές, παροχές, κληροδοτήματα και κάθε είδους 
χορηγίες φορέων του δημόσιου ή του ιδιωτικού τομέα, 

- πόρους ερευνητικά προγράμματα, 

- πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 

- μέρος των εσόδων των Ειδικών Λογαριασμών Κον- 
δυλίων Έρευνας (ΕΛΚΕ) του ΑΕΙ, 

- κάθε άλλη νόμιμη πηγή, 

Άρθρο 6 

Χρονική διάρκεια λειτουργίας του ΠΜΣ 

Το ΠΜΣ θα λειτουργήσει μέχρι το ακαδημαϊκό έτος 
2027-2028 εφόσον πληροί τα κριτήρια της εσωτερικής 

και εξωτερικής αξιολόγησης, σύμφωνα με την παρ. 
8 του άρθρου 32 και την παρ. 6 του άρθρου 44 του 
ν. 4485/2017. 

Άρθρο 7 

Μεταβατικές διατάξεις 

Όσα θέματα δε ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών, καθώς και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2018 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 746/8-6- 2018 (2) 

Ίδρυση Διιδρυματικού Προγράμματος Μετα¬ 
πτυχιακών Σπουδών του Τμήματος Πληροφο¬ 
ρικής και Τηλεπικοινωνιών του Εθνικού και Κα- 
ποδιστριακού Πανεπιστημίου Αθηνών και του 
Ερευνητικού Κέντρου ΑΘΗΝΑ και του Ιδρύματος 
Ιατροβιολογικών Ερευνών της Ακαδημίας Αθη¬ 
νών (ΙΙΒΕΑΑ) με τίτλο «Επιστήμη Δεδομένων και 
Τεχνολογίες Πληροφορίας» (Θ3ΐ3 5 ςίθηοθ 3πά 
ΙηίθΓπΐ3ΐϊοπΤθςήηοΙθ9ϊθ5). 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,43,45 και 85. 

2. Την υπ'αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων. 

3. Την υπ'αριθμ. 216772/Ζ1 /8-12-2017 υπουργική 
απόφαση (ΦΕΚ 4334/12-12-2017/τ.Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

4. Τις παραγράφους 7 και 8 του άρθρου 19 και την παρ. 3α 
του άρθρου 42 του ν. 4521/2018 «Ίδρυση Πανεπιστημίου 
Δυτικής Αττικής και άλλες διατάξεις» (ΦΕΚ Α' 38). 

5. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ 95), 
όπως τροποποιήθηκαν και ισχύουν. 

6. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

7. Το π.δ. 85/31-5-2013 (ΦΕΚ Α' 124) «Ίδρυση, μετο- 
νομασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 


8. Τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189/τ.Α702-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

9. Το απόσπασμα πρακτικού της συνέλευσης του Τμή¬ 
ματος Πληροφορικής και Τηλεπικοινωνιών του ΕΚΠΑ 
(συνεδρίαση Ί 2.03.2018). 

10. Το απόσπασμα του Διοικητικού Συμβουλίου του 
Ερευνητικού Κέντρου "ΑΘΗΝΑ" (συνεδρίαση 28.03.2018). 

11. Το απόσπασμα του Διοικητικού Συμβουλίου του 
Ιδρύματος Ιατροβιολογικών Ερευνών της Ακαδημίας 
Αθηνών (συνεδρίαση 26.03.2018). 

Ί 2. Το Ειδικό Πρωτόκολλο Συνεργασίας των συνεργα- 
ζομένων φορέων. 

13. Το απόσπασμα πρακτικού της Επιτροπής Μεταπτυ¬ 
χιακών Σπουδών του ΕΚΠΑ (4η συνεδρίαση 2-4-2018). 

14. Το απόσπασμα πρακτικού της Συγκλήτου του ΕΚΠΑ 
(13η συνεδρίαση 4-4-2018), 

το γεγονός ότι με την παρούσα δεν προκαλείται δα¬ 
πάνη εις βάρους του κρατικού προϋπολογισμού, απο¬ 
φασίζουμε: 

Την ίδρυση και λειτουργία Διιδρυματικού Προγράμμα¬ 
τος Μεταπτυχιακών Σπουδών του Τμήματος Πληροφορι¬ 
κής και Τηλεπικοινωνιών του ΕΚΠΑ και του Ερευνητικού 
Κέντρου ΑΘΗΝΑ και του Ιδρύματος Ιατροβιολογικών 
Ερευνών της Ακαδημίας Αθηνών, με τίτλο «Επιστήμη Δε¬ 
δομένων και Τεχνολογίες Πληροφορίας», από το ακαδη¬ 
μαϊκό έτος 2018-19, ως ακολούθως: 

Άρθρο 1 

Γενικές διατάξεις 

Το Τμήμα Πληροφορικής και Τηλεπικοινωνιών του 
Εθνικού και Καποδιστριακού Πανεπιστημίου Αθηνών 
και το Ερευνητικό Κέντρο ΑΘΗΝΑ και το Ίδρυμα Ιατρο- 
βιολογικών Ερευνών της Ακαδημίας Αθηνών θα οργα¬ 
νώσουν και θα λειτουργήσουν από το ακαδημαϊκό έτος 
2018-2019 Διιδρυματικό Πρόγραμμα Μεταπτυχιακών 
Σπουδών (ΔΠΜΣ) με τίτλο «Επιστήμη Δεδομένων και 
Τεχνολογίες Πληροφορίας», σύμφωνα με τις διατάξεις 
της απόφασης αυτής και τις διατάξεις του ν. 4485/2017. 

Τη γραμματειακή και διοικητική υποστήριξη του Προ¬ 
γράμματος αναλαμβάνει το Τμήμα Πληροφορικής και 
Τηλεπικοινωνιών του ΕΚΠΑ. 

Άρθρο 2 

Αντικείμενο - Σκοπός 

Το Διιδρυματικό Πρόγραμμα Μεταπτυχιακών Σπου¬ 
δών (ΔΠΜΣ) στην Επιστήμη Δεδομένων και Τεχνολογίες 
Πληροφορικής έχει ως αντικείμενο το επιστημονικό πε¬ 
δίο της Πληροφορικής, της Επιστήμης Δεδομένων, της 
Τεχνητής Νοημοσύνης, της Μηχανικής Μάθησης και της 
Βιοπληροφορικής. 

Σκοπόςτου ΔΠΜΣ είναι η εκπαίδευση μεταπτυχιακών 
φοιτητών σε θέματα σχεδιασμού και ανάπτυξης αλγορίθ¬ 
μων στο επιστημονικό πεδίο του προγράμματος, καθώς 
και η κατάρτισή τους στην χρήση σύγχρονων και καινο- 
τόμων μεθόδων στη σημερινή έρευνα. 

Άρθρο 3 

Μεταπτυχιακοί τίτλοι 

Το ΔΠΜΣ απονέμει Δίπλωμα Μεταπτυχιακών Σπου¬ 
δών (Δ.Μ.Σ.) στην «Επιστήμη Δεδομένων καιΤεχνολογίες 
Πληροφορίας» (Μ5ς ίη 'Όθϊβ 5είθπεθ 3πά ΙπίοπτίΒΐίοη 
ΤθςΡιηοΙοςίθϊ") με τις εξής ειδικεύσεις: 

1. Μεγάλα Δεδομένα και Τεχνητή Νοημοσύνη (Βίς 
ϋ3ΐ3 3πά ΑιΤίίίςώΙ ΙπΐθΙΙίςθπςθ). 

2. Βιοπληροφορική - Επιστήμη βιοϊατρικών δεδομέ¬ 
νων (Βίοίηίοπη3ΐίε5 - Βίοιπθάίε3ΐ ϋ3ΐ3 5ςίθπςθ). 

Άρθρο 4 

Φοίτηση στο ΔΠΜΣ 

Για την απόκτηση ΔΜΣ απαιτούνται συνολικά ενενή¬ 
ντα (90) πιστωτικές μονάδες (ΕΘΤ5). Τα μαθήματα του 
ΔΠΜΣ αντιστοιχούν σε εξήντα (60) πιστωτικές μονάδες 
και η μεταπτυχιακή διπλωματική εργασία σε τριάντα (30) 
πιστωτικές μονάδες. 

Κατά τη διάρκεια των σπουδών, οι μεταπτυχιακοί 
φοιτητές υποχρεούνται σε παρακολούθηση και επιτυχή 
εξέταση μεταπτυχιακών μαθημάτων και σε εκπόνηση 
μεταπτυχιακής διπλωματικής εργασίας. 

Τα μαθήματα διεξάγονται στην αγγλική γλώσσα. 

Η χρονική διάρκεια για την απονομή του Διπλώματος 
Μεταπτυχιακών Σπουδών (ΔΜΣ) του προγράμματος 
ορίζεται σε τρία (3) ακαδημαϊκά εξάμηνα. 

Άρθρο 5 

Χρηματοδότηση ΔΠΜΣ 

Το κόστος λειτουργίας του Δ.Π.Μ.Σ. «Επιστήμη Δεδομέ¬ 
νων καιΤεχνολογίες Πληροφορικής» θα καλύπτεται από: 

- δωρεές, παροχές, κληροδοτήματα και κάθε είδους 
χορηγίες φορέων του δημόσιου ή του ιδιωτικού τομέα, 

- πόρους από ερευνητικά προγράμματα, 

- πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 

- μέρος των εσόδων των Ειδικών Αογαριασμών Κον- 
δυλίων Έρευνας (ΕΑΚΕ) του ΑΕΙ, 

- κάθε άλλη νόμιμη πηγή, 

- από τα τέλη φοίτησης των μεταπτυχιακών φοιτητών 
τα οποία ανέρχονται συνολικά σε δύο χιλιάδες επτακόσια 
(2.700) ευρώ. 

Η επιβολή τέλους φοίτησης/διδάκτρων κρίνεται 
αναγκαία γιατί τα λειτουργικά έξοδα του Δ.Π.Μ.Σ. δεν 
καλύπτονται εξ ολοκλήρου από τις άλλες πηγές χρημα¬ 
τοδότησης. 

Άρθρο 6 

Χρονική διάρκεια λειτουργίας του ΔΠΜΣ 

Το ΔΠΜΣ θα λειτουργήσει μέχρι το ακαδημαϊκό έτος 
2027-28 εφόσον πληροί τα κριτήρια της εσωτερικής και 
εξωτερικής αξιολόγησης, σύμφωνα με την παρ. 8 του άρ¬ 
θρου 32 και την παρ. 6 του άρθρου 44 του ν. 4485/2017. 

Άρθρο 7 

Μεταβατικές διατάξεις 

Όσα θέματα δε ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών, καθώς και από τα αρμόδια όργανα σύμφωνα 
με την ισχύουσα νομοθεσία. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2018 
Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 745/8-6- 2018 (3) 

Επανίδρυση Προγράμματος Μεταπτυχιακών 
Σπουδών του Τμήματος Ιταλικής Γλώσσας και Φι¬ 
λολογίας του Εθνικού και Καποδιστριακού Πα¬ 
νεπιστημίου Αθηνών με τίτλο «Ελληνοϊταλικές 
Σπουδές: Ιστορία, Λογοτεχνία, Κλασική Παρά¬ 
δοση» (ΟγθθΚ-ΙΙβΜβπ $1υάίθ5: ΗίϊΙΟΓγ, ίίΙθΓ3ΐυΓθ, 
03551031 ΤΓ30ϊΐίθΠ). 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,45 και 85. 

2. Την υπ' αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων. 

3. Την υπ' αριθμ. 216772/Ζ1 /8-12-2017 υπουργική 
απόφαση (ΦΕΚ 4334/12-12-2017/τ.Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

4. Τιςπαραγράφους7και8τουάρθρου19καιτηςπαρ.3α 
του αρ. 42 του ν. 4521/2018 (ΦΕΚ Α' 38) «Ίδρυση Πανε¬ 
πιστημίου Δυτικής Αττικής και άλλες διατάξεις». 

5. Τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων (ΦΕΚ Α' 
195), όπως τροποποιήθηκαν και ισχύουν. 

6. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

7. Το π.δ. 85/31-5-2013 (ΦΕΚ Α' 124) «Ιδρυση, μετο- 
νομασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

8. Τιςδιατάξειςτουν.3374/2005 και ιδίωςταάρθρα 14 
και 15 (ΦΕΚ 189/τ.Α'/02-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

9. Την 140900/Β7/8-9-2014 υπουργική απόφαση ανα- 
μόρφωσης/αντικατάστασης/αναμόρφωσης του ΠΜΣ 
(ΦΕΚ 2464/16.09.2014/τ.Β'). 

10. Το απόσπασμα πρακτικού της συνέλευσης του 
Τμήματος Ιταλικής Γλώσσας και Φιλολογίας του ΕΚΠΑ 
(συνεδρίαση 26ης Απριλίου 2018). 

11. Το απόσπασμα πρακτικού της Επιτροπής Μετα¬ 
πτυχιακών Σπουδών του ΕΚΠΑ (συνεδρίαση 9-5-2018). 

12. Το απόσπασμα πρακτικού της Συγκλήτου του ΕΚΠΑ 
(συνεδρίαση 14-5-2018). 

13. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την επανίδρυση και λειτουργία Προγράμματος Μετα¬ 
πτυχιακών Σπουδών του Τμήματος Ιταλικής Γλώσσας και 
Φιλολογίας του ΕΚΠΑ, με τίτλο «Ελληνοϊταλικές Σπουδές: 
Ιστορία, Λογοτεχνία, Κλασική Παράδοση», από το ακα¬ 
δημαϊκό έτος 2018-19, ως ακολούθως: 

Άρθρο 1 

Γενικές διατάξεις 

Το Τμήμα Ιταλικής Γλώσσας και Φιλολογίας της Φι¬ 
λοσοφικής Σχολής του Εθνικού και Καποδιστριακού 
Πανεπιστημίου Αθηνών θα οργανώσει και θα λειτουρ¬ 
γήσει από το ακαδημαϊκό έτος 2018-2019 Πρόγραμμα 
Μεταπτυχιακών Σπουδών (ΠΜΣ) με τίτλο «Ελληνοϊτα- 
λικές Σπουδές: Ιστορία, Λογοτεχνία, Κλασική Παράδο¬ 
ση» (ΟΓθθΚ-ΙΐΒΐίθη 5ΐυάίθ5: Ηί5ΐθΓγ, Είΐθΐ'θΐυΐ'θ, ϋ355ίε3ΐ 
ΤΓΒάίΐίοη) σύμφωνα με τις διατάξεις της απόφασης αυτής 
και τις διατάξεις του ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) έχει 
ως αντικείμενο την παροχή υψηλού επιπέδου μεταπτυχι¬ 
ακής εκπαίδευσης στο επιστημονικό πεδίο της Ιστορίας, 
της Λογοτεχνίας και της Κλασικής Παράδοσης. 

Σκοπός του ΠΜΣ είναι η παροχή υψηλού επιπέδου 
μεταπτυχιακής εκπαίδευσης στο επιστημονικό πεδίο των 
ελληνοϊταλικών σπουδών στην Ιστορία, τη Λογοτεχνία 
και την Κλασική Παράδοση. Επιμέρους σκοποί του προ¬ 
γράμματος είναι: 

• Η παροχή επιστημονικών γνώσεων με στόχο την 
παραγωγή εξειδικευμένου επιστημονικού δυναμικού, 
ικανού να καλύψει ανάγκες για έρευνα και διδασκαλία 
υψηλού επιπέδου στα ΑΕΙ της χώρας μας και της Ευρω¬ 
παϊκής Ένωσης στα πεδία: α) των λογοτεχνικών αλλη¬ 
λεπιδράσεων, καθώς και β) των αμφίδρομων ιστορικών 
και διαπολιτισμικών σχέσεων μεταξύ της Ελλάδας και 
της Ιταλίας. 

• Η επιμόρφωση των πτυχιούχων των Ανθρωπιστικών 
και Κοινωνικών Επιστημών, όπως επίσης και των καθη¬ 
γητών της δευτεροβάθμιας εκπαίδευσης στις σύγχρονες 
μεθόδους της Συγκριτικής Λογοτεχνίας και των ελλη- 
νοϊταλικών ιστορικών - διαπολιτισμικών σχέσεων στο 
πλαίσιο της σύγχρονης Ευρώπης. 

■ Η εκπαίδευση στη χρήση νέων τεχνολογιών στην 
έρευνα της Λογοτεχνίας, της Ιστορίας και του Πολιτι¬ 
σμού, που θα συμβάλει στην ανάπτυξη της ευρωπαϊκής 
διάστασης των σπουδών και στην προβολή τους στη 
διεθνή ακαδημαϊκή κοινότητα. 

■ Η παραγωγή ερευνητικού έργου για το ελληνορω¬ 
μαϊκό και ελληνοϊταλικό λογοτεχνικό και διαπολιτισμικό 
γίγνεσθαι. 


Άρθρο 3 

Μεταπτυχιακοί τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(ΔΜΣ) στις «Ελληνοϊταλικές Σπουδές: Ιστορία, Λογοτε¬ 
χνία, Κλασική Παράδοση» (ΟγθθΚ-ΙϊβΝβπ 5ΐυάίθ5: ΗΪ5ΐθΓγ, 
ΙίΐθΓΒΐυτθ, Έΐ355ίς3ΐ ΤγβοΜϊϊοπ). 

Άρθρο 4 

Φοίτηση στο ΠΜΣ 

Για την απόκτηση ΔΜΣ απαιτούνται συνολικά εκατόν 
είκοσι (120) πιστωτικές μονάδες (ΕΘΤ5). 

Κατά τη διάρκεια των σπουδών, οι μεταπτυχιακοί 
φοιτητές υποχρεούνται σε παρακολούθηση και επιτυχή 
εξέταση μεταπτυχιακών μαθημάτων, ερευνητική απα¬ 
σχόληση και συγγραφή επιστημονικών εργασιών, καθώς 
και σε εκπόνηση μεταπτυχιακής διπλωματικής εργασίας. 

Τα μαθήματα διεξάγονται στην ελληνική και στην ιτα¬ 
λική γλώσσα. 

Η χρονική διάρκεια για την απονομή του Διπλώματος 
Μεταπτυχιακών Σπουδών (ΔΜΣ) του προγράμματος ορί¬ 
ζεται σε τέσσερα (4) ακαδημαϊκά εξάμηνα. Ο ανώτατος 
επιτρεπόμενος χρόνος ολοκλήρωσης των σπουδών, 
ορίζεται στα έξι (6) ακαδημαϊκά εξάμηνα, έπειτα από 
αιτιολογημένη αίτηση του φοιτητή και απόφαση της 
Συνέλευσης. 

Άρθρο 5 

Χρηματοδότηση ΠΜΣ 

Το κόστος λειτουργίας του ΠΜΣ «Ελληνοϊταλικές 
Σπουδές: Ιστορία, Λογοτεχνία, Κλασική Παράδοση» θα 
καλύπτεται από: 

- τον προϋπολογισμό του ΑΕΙ, 

- τον προϋπολογισμό του Υπουργείου Παιδείας, Έρευ¬ 
νας και Θρησκευμάτων, 

- δωρεές, παροχές, κληροδοτήματα και κάθε είδους 
χορηγίες φορέων του δημόσιου ή του ιδιωτικού τομέα, 

- πόρους ερευνητικά προγράμματα, 

- πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 

- μέρος των εσόδων των Ειδικών Λογαριασμών Κον- 
δυλίων Έρευνας (ΕΛΚΕ) του ΑΕΙ, 

- κάθε άλλη νόμιμη πηγή. 

Άρθρο 6 

Χρονική διάρκεια λειτουργίας του ΠΜΣ 

Το ΠΜΣ θα λειτουργήσει μέχρι το ακαδημαϊκό έτος 
2027-28 εφόσον πληροί τα κριτήρια της εσωτερικής και 
εξωτερικής αξιολόγησης, σύμφωνα με την παρ. 8 του άρ¬ 
θρου 32 και την παρ. 6 του άρθρου 44 του ν. 4485/2017. 

Άρθρο 7 

Μεταβατικές διατάξεις 

Όσα θέματα δεν ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών, καθώς και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2018 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

Αριθμ. απόφ. 59/57 (4) 

Έγκριση ίδρυσης Προγράμματος Μεταπτυχια¬ 
κών Σπουδών μετίτλο «ΠΡΩΤΟΒΑΘΜΙΑ ΦΡΟΝΤΙ¬ 
ΔΑ ΥΓΕΙΑΣ - ΚΟΙΝΩΝΙΚΗ ΙΑΤΡΙΚΗ ΚΑΙ ΦΑΡΜΑ¬ 
ΚΕΥΤΙΚΗ ΦΡΟΝΤΙΔΑ» τουΤμήματοςΙατρικήςτης 
Σχολής Επιστημών Υγείας του Δημοκριτείου Πα¬ 
νεπιστημίου Θράκης. 

Η ΣΥΓΚΛΗΤΟΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις της παρ. 2 του άρθρου 13 του ν. 4485/ 
2017 (Α' 114) «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις", οι οποίες αναφέρονται στις αρμοδιότητες της 
Συγκλήτου. 

2. Την με αριθ. ΔΠΘ/ΣΥΓΚ/25072/969/16-01-2017 (Β' 
327/08-02-2017) απόφαση της Συγκλήτου του Δ.Π.Θ., 
αναφορικά με τον «Ορισμό Αναπληρωτών Πρύτανη - 
Μεταβίβαση αρμοδιοτήτων Πρύτανη και Αναπλήρωση 
Πρύτανη». 

3. Τις διατάξεις του ν. 4485/2017 (Α' 114) και ιδίως τα 
άρθρα 30 «Γενικές διατάξεις», 31 «Όργανα διοίκησης 
των Π.Μ.Σ.», 32 «Ιδρυση Π.Μ.Σ.», 33 «Διάρκεια φοίτησης 
και πιστωτικές μονάδες», 34 «Επιλογή, δικαιώματα και 
υποχρεώσεις μεταπτυχιακών φοιτητών», 35 «Δωρεάν 
φοίτηση - υποτροφίες», 36 «Διδακτικό προσωπικό», 37 
«Πόροι - χρηματοδότηση ΠΜΣ» 43 «Διατμηματικά ή διι- 
δρυματικά Π.Μ.Σ.-Διδακτορικές Σπουδές με συνεπίβλε- 
ψη» καθώς και τις μεταβατικές διατάξεις του άρθρου 85. 

4. Τις διατάξεις των παρ. 6 περ. δ) και 7 του άρθρου 19 
του ν. 4521/2018/ (Α'38) «Ιδρυση Πανεπιστημίου Δυτι¬ 
κής Αττικής και άλλες Διατάξεις». 

5. Τις διατάξεις του ν. 4009/2011 (Α' 195 ) «Δομή, λει¬ 
τουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
όπως τροποποιήθηκε και ισχύει. 

6. Την υπ'αριθμ. 216772/Ζ1 /08-12-201 7 υπουργική 
απόφαση (Β' 4334) με τίτλο «Τρόπος κατάρτισης του 
αναλυτικού προϋπολογισμού λειτουργίας και της έκθε¬ 
σης βιωσιμότητας των Προγραμμάτων Μεταπτυχιακών 
Σπουδών». 

7. Τις διατάξεις του ν. 3374/2005 (Α' 189) «Διασφάλιση 
της ποιότητας στην ανώτατη εκπαίδευση. Σύστημα με¬ 
ταφοράς και συσσώρευσης πιστωτικών μονάδων - Πα¬ 
ράρτημα Διπλώματος», όπωςτροποποιήθηκε και ισχύει. 

8. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο 1 του π.δ. 63/2005 (Α' 98). 

9. Τις διατάξεις του π.δ. 86/2013 (Α' 124) «Συγχώνευση 
Τμημάτων, ίδρυση - συγκρότηση - ανασυγκρότηση Σχο¬ 
λών στο Δημοκρίτειο Πανεπιστήμιο Θράκης». 

10. Το απόσπασμα πρακτικών της Συνέλευσης του 
Τμήματος Ιατρικής του Δημοκριτείου Πανεπιστημίου 
Θράκης (συνεδρία 7/27-03-2018). 

11 .Την με αριθ. 4/18/19-04-2018 εισήγηση της Επιτρο¬ 
πής Μεταπτυχιακών Σπουδών του Δ.Π.Θ. 

12. Το με αριθ. πρωτ. 1162/02-08-2011 έγγραφο της 
ΑΔΙΠ, από το οποίο προκύπτει ότι έχει ολοκληρωθεί η 


εξωτερική αξιολόγηση του Τμήματος Ιατρικής του Δη- 
μοκριτείου Πανεπιστημίου Θράκης. 

13. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού αποφασίζουμε: 

Εγκρίνουμε από το ακαδημαϊκό έτος 2018 - 2019 τη 
λειτουργία του Προγράμματος Μεταπτυχιακών Σπου¬ 
δών στο Τμήμα Ιατρικής της Σχολής Επιστημών Υγεί¬ 
ας του Δημοκριτείου Πανεπιστημίου Θράκης με τίτλο 
«ΠΡΩΤΟΒΑΘΜΙΑ ΦΡΟΝΤΙΔΑ ΥΓΕΙΑΣ - ΚΟΙΝΩΝΙΚΗ ΙΑ¬ 
ΤΡΙΚΗ ΚΑΙ ΦΑΡΜΑΚΕΥΤΙΚΗ ΦΡΟΝΤΙΔΑ», ως ακολούθως: 

Άρθρο 1 

Γενικές διατάξεις 

Το Τμήμα Ιατρικής της Σχολής Επιστημών Υγείας του 
Δημοκριτείου Πανεπιστημίου Θράκης οργανώνει και λει¬ 
τουργεί από το ακαδημαϊκό έτος 2018 - 2019 Πρόγραμμα 
Μεταπτυχιακών Σπουδών (Π.Μ.Σ.) μετίτλο: «ΠΡΩΤΟΒΑΘ¬ 
ΜΙΑ ΦΡΟΝΤΙΔΑ ΥΓΕΙΑΣ - ΚΟΙΝΩΝΙΚΗ ΙΑΤΡΙΚΗ ΚΑΙ ΦΑΡ¬ 
ΜΑΚΕΥΤΙΚΗ ΦΡΟΝΤΙΔΑ» σύμφωνα με τις διατάξεις της 
απόφασης αυτής και τις διατάξεις του ν. 4485/2017 (Α' 
114), όπωςτροποποιήθηκε και ισχύει. 

Άρθρο 2 

Μεταπτυχιακοί τίτλοι 

Το Π.Μ.Σ. απονέμει Δίπλωμα Μεταπτυχιακών Σπου¬ 
δών (Δ.Μ.Σ.) στην ειδίκευση «ΠΡΩΤΟΒΑΘΜΙΑ ΦΡΟΝΤΙ¬ 
ΔΑ ΥΓΕΙΑΣ - ΚΟΙΝΩΝΙΚΗ ΙΑΤΡΙΚΗ ΚΑΙ ΦΑΡΜΑΚΕΥΤΙΚΗ 
ΦΡΟΝΤΙΔΑ». 

Άρθρο 3 

Γνωστικό αντικείμενο 

Το γνωστικό αντικείμενο του Π.Μ.Σ. είναι η Πρωτο¬ 
βάθμια Φροντίδα Υγείας με στόχο να εκπαιδεύσει και 
να εξειδικεύσει νέους επιστήμονες Υγείας, που θα είναι 
σε θέση να εφαρμόζουν και να διαμορφώνουν πολιτικές 
και προγράμματα Πρωτοβάθμιας Φροντίδας Υγείας στη 
χώρα μας, να αναπτύσσουν πολιτικές και προγράμματα 
σε όλα τα επίπεδα, να αξιολογούν τα προβλήματα των 
πολιτών, να εφαρμόζουν προληπτικά μέτρα στον ευρύ¬ 
τερο κοινωνικό χώρο και να αντιμετωπίσουν νοσογό¬ 
νους παράγοντες. 

Άρθρο 4 

Γλώσσα διεξαγωγής του προγράμματος 

Η γλώσσα διεξαγωγής του προγράμματος είναι η ελ¬ 
ληνική. 

Άρθρο 5 

Χρονική διάρκεια φοίτησης 

Η χρονική διάρκεια για την απονομή του Διπλώματος 
Μεταπτυχιακών Σπουδών ορίζεται σε τρία (3) εξάμηνα. 

Άρθρο 6 

Πιστωτικές μονάδες 

Το σύνολο των πιστωτικών μονάδων (Ε(ΙΤ5) που απαιτού¬ 
νται για την απόκτηση Δ.Μ.Σ. ανέρχεται σε ενενήντα (90). 

Άρθρο 7 

Διάρκεια Λειτουργίας 

Το Π.Μ.Σ. θα λειτουργήσει μέχρι το ακαδημαϊκό έτος 
2023 - 2024. 

Άρθρο 8 

Κόστος Λειτουργίας 

Σύμφωνα με το άρθρο 37 του ν. 4485/2017 (Α' 114) 
το 70% του συνολικού κόστους λειτουργίας του Π.Μ.Σ. 
αφορά στις λειτουργικές δαπάνες και ανέρχεται στο 
ποσό των εξήντα τριών χιλιάδων ευρώ (63.000 €) και 
αναλύεται ως εξής: 


Κατηγορίες Δαπανών 

Ποσό 

Δαπάνης 

Αμοιβές, διδακτικού, διοικητικού και 
τεχνικού προσωπικού 

30.800 

Δαπάνες μετακινήσεων 

3.500 

Υποτροφίες 

4.000 

Δαπάνες Προμηθειών, Συντήρησης 
Εξοπλισμού και Λογισμικού 

14.900 

Αναλώσιμα 

8.800 

Γενικές Δαπάνες 

1.000 

ΣΥΝΟΛΙΚΟ ΥΨΟΣ ΔΑΠΑΝΩΝ (€) 

63.000 


Οι αμοιβές του τακτικού διδακτικού, τεχνικού και διοι¬ 
κητικού προσωπικού των Ιδρυμάτων αφορούν εργασία 
που υπερβαίνει τις κατά νόμο υποχρεώσεις τους. 


Άρθρο 9 
Τέλη φοίτησης 

Για το σύνολο του προγράμματος τα τέλη φοίτησης 
ανέρχονται σε 3.000 ευρώ. 

Άρθρο 10 
Ειδικές διατάξεις 

Όσα θέματα δεν ρυθμίζονται με την παρούσα από¬ 
φαση, ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα, σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 24 Απριλίου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΠ ΙΔΗΣ 


Αριθμ. απόφ. 28/57 (5) 

Έγκριση ίδρυσης Προγράμματος Μεταπτυχια¬ 
κών Σπουδών με τίτλο «Αναβαθμισμένες Διεθνείς 
και Ευρωπαϊκές Σπουδές» του Τμήματος της Νο¬ 
μικής της Νομικής Σχολής του Δημοκριτείου Πα¬ 
νεπιστημίου Θράκης. 

Η ΣΥΓΚΛΗΤΟΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ 
ΘΡΑΚΗΣ 

Έχοντας υπόψη: 

1. Τις διατάξεις της παρ. 2 του άρθρου 13 του ν. 4485/ 
2017 (Α' 114) «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις", οι οποίες αναφέρονται στις αρμοδιότητες της 
Συγκλήτου. 


2. Την με αριθ. ΔΠΘ/ΣΥΓΚ/25072/969/16-01 -2017 (Β' 
327/08-02-2017) απόφαση της Συγκλήτου του Δ.Π.Θ., 
αναφορικά με τον «Ορισμό Αναπληρωτών Πρύτανη - 
Μεταβίβαση αρμοδιοτήτων Πρύτανη και Αναπλήρωση 
Πρύτανη». 

3. Τις διατάξεις του ν. 4485/2017 (Α' 114) και ιδίως τα 
άρθρα 30 «Γενικές διατάξεις», 31 «Όργανα διοίκησης 
των Π.Μ.Σ.», 32 «Ίδρυση Π.Μ.Σ.», 33 «Διάρκεια φοίτησης 
και πιστωτικές μονάδες», 34 «Επιλογή, δικαιώματα και 
υποχρεώσεις μεταπτυχιακών φοιτητών», 35 «Δωρεάν 
φοίτηση - υποτροφίες», 36 «Διδακτικό προσωπικό», 37 
«Πόροι - χρηματοδότηση ΠΜΣ» 43 «Διατμηματικά ή διι- 
δρυματικά Π.Μ.Σ.-Διδακτορικές Σπουδές μεσυνεπίβλε- 
ψη» καθώς και τις μεταβατικές διατάξεις του άρθρου 85. 

4. Τις διατάξεις των παρ. 6 περ. δ) και 7 του άρθρου 19 
του ν. 4521/2018/ (Α' 38) «Ιδρυση Πανεπιστημίου Δυτι¬ 
κής Αττικής και άλλες Διατάξεις». 

5. Τις διατάξεις του ν. 4009/2011 (Α' 195 ) «Δομή, λει¬ 
τουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
όπως τροποποιήθηκε και ισχύει. 

6. Την υπ'αριθμ. 216772/Ζ1 /08-12-2017 υπουργική 
απόφαση (Β' 4334) με τίτλο «Τρόπος κατάρτισης του 
αναλυτικού προϋπολογισμού λειτουργίας και της έκθε¬ 
σης βιωσιμότητας των Προγραμμάτων Μεταπτυχιακών 
Σπουδών». 

7. Τις διατάξεις του ν. 3374/2005 (Α' 189) «Διασφάλιση 
της ποιότητας στην ανώτατη εκπαίδευση. Σύστημα με¬ 
ταφοράς και συσσώρευσης πιστωτικών μονάδων - Πα¬ 
ράρτημα Διπλώματος», όπως τροποποιήθηκε και ισχύει. 

8. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο 1 του π.δ. 63/2005 (Α' 98). 

9. Τις διατάξεις του π.δ. 86/2013 (Α' 124) «Συγχώνευση 
Τμημάτων, ίδρυση - συγκρότηση - ανασυγκρότηση Σχο¬ 
λών στο Δημοκρίτειο Πανεπιστήμιο Θράκης». 

10. Το απόσπασμα πρακτικών της Συνέλευσης του 
Τμήματος Νομικής του Δημοκριτείου Πανεπιστημίου 
Θράκης (συνεδρία 250/28-02-2018). 

11 .Την με αριθ. 4/25/19-04-2018 εισήγηση της Επιτρο¬ 
πής Μεταπτυχιακών Σπουδών του Δ.Π.Θ. 

12. Το με αριθ. πρωτ. 1498/21-05-2014 έγγραφο της 
ΑΔΙΠ, από το οποίο προκύπτει ότι έχει ολοκληρωθεί η 
εξωτερική αξιολόγηση του Τμήματος Νομικής του Δη- 
μοκριτείου Πανεπιστημίου Θράκης. 

13. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού αποφασίζουμε: 

Εγκρίνουμε από το ακαδημαϊκό έτος 2018 - 2019 τη 
λειτουργία του Προγράμματος Μεταπτυχιακών Σπου¬ 
δών του Τμήματος Νομικής της Νομικής Σχολής του 
Δημοκριτείου Πανεπιστημίου Θράκης με τίτλο «ΑΝΑ¬ 
ΒΑΘΜΙΣΜΕΝΕΣ ΔΙΕΘΝΕΙΣ ΚΑΙ ΕΥΡΩΠΑΪΚΕΣ ΣΠΟΥΔΕΣ», 
ως ακολούθως: 

Άρθρο 1 

Γενικές Διατάξεις 

Το Τμήμα Νομικήςτης Νομικής Σχολής του Δημοκρι- 
τείου Πανεπιστημίου Θράκης οργανώνει και λειτουργεί 

από το ακαδημαϊκό έτος 2018 - 2019 Πρόγραμμα Μετα¬ 
πτυχιακών Σπουδών (Π.Μ.Σ.) με τίτλο: «ΑΝΑΒΑΘΜΙΣΜΕ¬ 
ΝΕΣ ΔΙΕΘΝΕΙΣ ΚΑΙ ΕΥΡΩΠΑΪΚΕΣ ΣΠΟΥΔΕΣ», σύμφωνα με 
τις διατάξεις της απόφασης αυτής και τις διατάξεις του 
ν. 4485/2017 (Α' 114), όπωςτροποποιήθηκε και ισχύει. 5 

Άρθρο 2 

Μεταπτυχιακοί τίτλοι 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) στις «Αναβαθμισμένες Διεθνείς και Ευρωπαϊκές 
Σπουδές» με τις ακόλουθες ειδικεύσεις: 

I. Ειδίκευση: Δικαιωμάτων του Ανθρώπου και Ανθρω¬ 
πιστικού Δικαίου 

II. Ειδίκευση: Ιδιωτικού Διεθνούς Δικαίου, Διεθνών Συ¬ 
ναλλαγών και Διεθνούς 

Διαιτησίας 

III. Ειδίκευση: Ευρωπαϊκού Δικονομικού Δικαίου 

Άρθρο 3 

Γνωστικό αντικείμενο 

Το γνωστικό αντικείμενο του Π.Μ.Σ. «Αναβαθμισμέ¬ 
νες Διεθνείς και Ευρωπαϊκές Σπουδές» ανάλογα με την 
ειδίκευση είναι: το Δημόσιο Διεθνές Δίκαιο, το Ιδιωτικό 
Διεθνές Δίκαιο και το Δίκαιο της Ευρωπαϊκής Ένωσης. 

Άρθρο 4 

Γλώσσα διεξαγωγής του προγράμματος 

Η γλώσσα διεξαγωγής του προγράμματος είναι η Ελ¬ 
ληνική ή και η Αγγλική. 

Άρθρο 5 

Χρονική διάρκεια φοίτησης 

Η χρονική διάρκεια για την απονομή του Διπλώματος 
Μεταπτυχιακών Σπουδών ορίζεται σε τρία (3) εξάμηνα. 

Άρθρο 6 

Πιστωτικές μονάδες 

Το σύνολο των πιστωτικών μονάδων (Ε(ΙΤ5) που απαιτού¬ 
νται για την απόκτηση Δ.Μ.Σ. ανέρχεται σε ενενήντα (90). 

Άρθρο 7 

Διάρκεια λειτουργίας 

Το Π.Μ.Σ. θα λειτουργήσει μέχρι το ακαδημαϊκό έτος 
2022-2023. 


Άρθρο 8 

Κόστος λειτουργίας 

Σύμφωνα με το άρθρο 37 του ν. 4485/2017 (ΑΊ14) το 
70% του συνολικού κόστους λειτουργίας του Π.Μ.Σ. αφο¬ 
ρά στις λειτουργικές δαπάνες και ανέρχεται στο ποσό 
των είκοσι επτά χιλιάδων πενήντα ευρώ (27.050 €) και 
αναλύεται ως εξής: 6 


Κατηγορίες Δαπανών 

Ποσό 

Δαπάνης 

Αμοιβές, διδακτικού, διοικητικού και 
τεχνικού προσωπικού 

16.550 € 

Δαπάνες μετακινήσεων 

1.600 € 

Υποτροφίες 

2.100 € 

Δαπάνες Προμηθειών, Συντήρησης 
Εξοπλισμού και Λογισμικού 

4.500 € 

Αναλώσιμα 

800 € 

Γενικές Δαπάνες 

1.500 € 

ΣΥΝΟΛΙΚΟ ΥΨΟΣ ΔΑΠΑΝΩΝ (€) 

27.050 € 


Οι αμοιβέςτου τακτικού διδακτικού, τεχνικού και διοι¬ 
κητικού προσωπικού των Ιδρυμάτων αφορούν εργασία 
που υπερβαίνει τις κατά νόμο υποχρεώσεις τους. 


Άρθρο 9 
Τέλη φοίτησης 

Για το σύνολο του προγράμματος τα τέλη φοίτησης 
ανέρχονται σε 700 ευρώ. 

Άρθρο 10 
Ειδικές διατάξεις 

Οσα θέματα δεν ρυθμίζονται με την παρούσα από¬ 
φαση, ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα, σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 24 Απριλίου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΠΙΔΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)ΐτ>35ί6ΐ·.θ1(4>6ί.αΓ 





















